Tantsud tähtedega

"Tantsud tähtedega" (originaalis Inglise telekanali BBC One saatesari "Strictly Come Dancing") on telesaatesari, mis aastatel 2006–2011 oli Kanal 2 eetris. 2022. aasta sügisel on saate uus hooaeg eetris kanalis TV3. Iga hooaja jooksul võistleb kaheksas otsesaates kaheksa tantsupaari. Kõik tantsupaarid koosnevad tipptantsijast ja avalikkusele tuntud tegelasest.

Saate formaati (rahvusvahelise pealkirjaga "Dancing with the Stars") on kasutatud paljudes riikides, näiteks Argentinas, Austraalias, Austrias, Belgias, Brasiilias, Taanis, Soomes, Saksamaal, Ungaris, Iisraelis, Itaalias, Mehhikos, Hollandis, Uus-Meremaal, USA-s, Poolas, Hispaanias, Rootsis ja Norras ning see on kujunenud väga menukaks.

Saate formaat
Saates pannakse omavahel paari 8 avaliku elu tegelast ja 8 kutselist võistlustantsijat, kes igal nädalal võistlevad, et avaldada muljet žüriile ja televaatajatele ning pääseda väljahääletamisest.

Vaatajad saavad telefonihääletuses anda hääle oma lemmikosalejale. Koos žürii häältega pannakse kokku edetabel ning kõige vähem hääli saanud paar peab saatest lahkuma (väljahääletust ei toimu esimeses saates). Telefonihääletusest saadud tulust läheb pool Eesti Liikumispuudega Inimeste Liidule.

Saatesarja võidupaar saab kuulutatakse «Tantsud tähtedega» võitjaks.

Tegemist on otsesaatega, mida saab jälgida TV 3 eetris pühapäeviti kell 20.00.

Žürii
Žüriisse kuulub neli liiget, kes on kõik oma ala profid ja kes hindavad osalejaid sama rangusega, nagu seda tehakse võistlustantsu võistlustel. Žürii hindab võistlejaid 10 palli süsteemis, seejuures on 10 kõige parem ja 1 kõige viletsam hinne.

Koondhinde arvutamisel arvestatakse žürii hinded ümber niimoodi, et enim punkte saanud paar saab kõige suurema punktisumma vastavalt osalejate arvule. Kui osalejaid on kaheksa, siis on punktisummaks 8.

Esimene hooaeg

Saatejuhid olid Mart Sander ja Kristiina Heinmets-Aigro.

Žürii liikmed olid Jüri Nael, Kaie Kõrb, Merle Klandorf ja Ants Tael. Ants Tael ja Merle Klandorf hindasid rohkem tantsu tehnilist puhtust ning sellega seotud detaile ning Kaie Kõrb ja Jüri Nael rohkem koreograafilist poolt.

Osalejad
Ajakirja Kroonika peatoimetaja Ingrid Tähismaa ja Aleksander Makarov
Laulja, muusikalitäht Gerli Padar ja Martin Parmas
Laulja, saatejuht Reet Linna ja Eduard Korotin
Poliitik, Riigikogu liige Vilja Savisaar ja Veiko Ratas
Sportlane, olümpiavõitja Erki Nool ja Ave Vardja
Poliitik Indrek Tarand ja Kaisa Oja
Sõu- ja ärimees Aivar Riisalu ja Kristina Tennokese-Ott
Laulja, muusikalistaar Mikk Saar ja Olga Kosmina

Saated

Esimene saade
Esimeses osas tantsiti tšatšat ja aeglast valssi.

Saate võitsid Mikk Saar ja Olga Kosmina 22 punktiga, tantsides aeglast valssi.

Teise koha saavutasid Vilja Savisaar ja Veiko Ratas (aeglane valss). Kolmandad oli Gerli Padar – Martin Parmas (tšatša), neljandad Ingrid Tähismaa ja Aleksander Makarovi, viiendad olid Erki Nool ja Ave Vardja. Kuuenda koha saavutasid Indrek Tarand ja Kaisa Oja, seitsmes koht kuulus Reet Linnale koos Eduard Korotiniga ja viimaseks jäid Aivar Riisalu ja Kristina Tennokese-Ott. Kuna see oli alles esimene võistlussaade, siis saatest lahkuma ei pidanud veel keegi.

Tabelis on toodud võistluspaarid tantsimise järjestuses ja neile antud punktid. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

Teine saade
Teises otsesaates selgitati välja need seitse paari, kes pääsevad edasi võistlema. Saate võistlustantsud olid quickstep ja rumba.

Saate võitsid Gerli Padar ja Martin Parmas, kes tantsisid quickstep'i. Napilt jäid teisele kohale Mikk Saar ja Olga Kosmina (rumba) ning kolmandaks tulid Ingrid Tähismaa ja Aleksander Makarov (quickstep).

Saate lõpus lisati žürii antud hinnetele ka telefonihääletuse teel saadud punktid. Selle tulemusel saavutas kõige vähem punkte paar Indrek Tarand ja Kaisa Oja, kes saatest välja langesid.

Tabelis on toodud võistluspaarid tantsimise järjestuses ja neile antud punktid. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

Kolmas saade
Kolmandas otsesaates võisteldi džaivis ja tangos.

Juba teist saadet järjest ostus parimaks tantsupaar Gerli Padar ja Martin Parmas (džaiv).

Teiseks jäid kõigest mõnepunktilise vahega Mikk Saar ja Olga Kosmina (tango). Võrdselt punkte said paar Reet Linna ja Eduard Korotin ning Aivar Riisalu ja Kristina Tennokese-Ott jagades 5.–6. kohta. Pärast publiku häälte lisamist langes saatest välja Reet Linna oma paarilisega.

Tabelis on toodud võistluspaarid tantsimise järjestuses ja neile antud punktid. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

Neljas saade
Neljandas saates selgitati kuuest võistluspaarist 5 edasipääsejat, võistlustantsud olid fokstrott ja pasodoobel.

Rekordarvu punktidega osutus võitjaks pasodooblit esitanud paar Mikk Saar ja Olga Kosmina.

Pärast telefonihääletuse tulemuste lisamist žürii punktidele langesid seekordsest saatest välja 4.–5. kohta jaganud paar Ingrid Tähismaa ja Aleksander Makarov.

Tabelis on toodud võistluspaarid tantsimise järjestuses ja neile antud punktid kümnepallisüsteemis. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

Viies saade
Viienda saate võistlustantsud olid Viini valss ja samba, kuid žürii hindas vaid viimast.

Pärast telefonihääletuse tulemuste lisamist žürii punktidele langesid seekordsest saatest välja Vilja Savisaar ja Veiko Ratas. Teine vähim publikuhääli saanud paar oli Mikk Saar ja Olga Kosmina.

Tabelis on toodud võistluspaarid tantsimise järjestuses ja neile antud punktid 10 palli süsteemis. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

Kuues saade
Alates kuuendast saatest võistlesid paarid nii standard- kui ka Ladina-Ameerika tantsude voorus. Seekordses saates tulid standardtantsudest esitusele aeglane valss ja fokstrott, Ladina-Ameerika tantsudest pasodoobel, džaiv ja rumba.

Pärast telefonihääletuse tulemuste lisamist žürii punktidele langesid seekordsest saatest välja Aivar Riisalu ja Kristina Tennokese-Ott. Teine vähim publikuhääli saanud paar oli Gerli Padar ja Martin Parmas.

Seitsmes saade
Seitsmenda saate võistlustantsud olid standardtantsudest tango ja quickstep ning Ladina-Ameerika tantsudest pasodoobel, tšatša ja rumba.

Pärast telefonihääletuse tulemuste lisamist žürii punktidele langesid seekordsest saatest välja Erki Nool ja Ave Vardja. Teine vähim publikuhääli saanud paar oli Mikk Saar ja Olga Kosmina, kes aga žüriilt mõlemas tantsus maksimumpunktid pälvis.

Kaheksas saade
Finaalsaates esitasid mõlemad paarid kolm tantsu: ühe standard- ja ühe Ladina-Ameerika tantsu ning vabakavana show-tantsu.

Gerli ja Martini tantsud olid quickstep ja samba ning Miku ja Olga tantsud tango ja pasodoobel.

Žürii hinnangul oli parim paar Saar-Kosmina, kes võitis ka telefonihääletuse ja krooniti seega saatesarja "Tantsud tähtedega" üldvõitjaks.

Teine hooaeg

Saatejuhid olid Mart Sander ja Merle Liivak.

Žürii liikmed olid Jüri Nael, Kaie Kõrb, Merle Klandorf ja Ants Tael. Ants Tael ja Merle Klandorf hindasid rohkem tantsu tehnilist puhtust ning sellega seotud detaile ning Kaie Kõrb ja Jüri Nael rohkem koreograafilist poolt.

Hooaja võitsid Koit Toome ja Kerttu Tänav.

Osalejad

Modell Beatrice ja Eduard Korotin
Sportlane Andrus Värnik ja Kaisa Oja
Rootsi Kuningriigi suursaadik Dag Hartelius ja Kristina Tennokese
Laulja Luisa Värk ja Martin Parmas
Koolitaja Peep Vain ja Olga Kosmina
Laulja Katrin Karisma ja Veiko Ratas
Poliitik Kristiina Ojuland ja Aleksander Makarov
Laulja Koit Toome ja Kerttu Tänav

Kuues hooaeg

Saate kuues hooaeg algab 2022. aasta sügisel ning on erinevalt varasematest hooaegadest eetris TV3es. Teiste seas osaleb saates Eesti Vabariigi endine peaminister, Riigikogu esimees ning Eesti Keskerakonna esimees Jüri Ratas.

Saatejuhid on Eda-Ines Etti ja Jüri Pootsmann

Žürii liikmed on Martin Parmas, Helen Klandorf-Sadam, Tanja Mihhailova-Saar ja Jüri Nael

Osalejad 

 Poliitik Jüri Ratas ja Kristina Tarmet
 Räppar Villemdrillem ja Greta Korju
 Laulja Birgit Sarrap ja Marko Kiigajaan
 Seltskonnatäht Brigitte Susanne Hunt ja Robert Veskus
 Muusikaprodutsent Kadri Tali ja Mairold Millert
 Laulja Ruslan Trochynskyi ja Anabel Aunver
 Näitleja Juss Haasma ja Kerstin Kruuse
 Näitleja Ülle Lichtfeldt ja Marko Mehine
 6. novembri saatesse tulid Villemdrillemi ja Greta Korju asemele Ragnar Klavan ja Kerttu Tänav.

Tulemused aastate lõikes

Välislingid
 Tantsud tähtedega 1. hooaja koduleht
 Tantsud tähtedega 2. hooaja koduleht

Viited

Eesti telesaated
Kanal 2 telesaated
TV3 telesaated